Document ID: 32004R2236

KOMISIJAS REGULA (EK) Nr. 2236/2004
(2004. gada 29. decembris),
ar kuru groza Regulu (EK) Nr. 1725/2003, ar ko pieņem atsevišķus starptautiskos grāmatvedības standartus saskaņā ar Eiropas Parlamenta un Padomes Regulu (EK) Nr. 1606/2002 attiecībā uz Starptautiskajiem finanšu pārskatu standartiem (SFPS) Nr. 1, 3 līdz 5, Starptautiskajiem grāmatvedības standartiem (SGS) Nr. 1, 10, 12, 14, 16 līdz 19, 22, 27, 28, 31 līdz 41 un Standartu interpretācijas komitejas (SIK) sniegtajām interpretācijām Nr. 9, 22, 28 un 32
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2002. gada 19. jūlija Regulu (EK) Nr. 1606/2002 par starptautisko grāmatvedības standartu piemērošanu (1) un jo īpaši tās 3. panta 1. punktu,
tā kā:
(1)
Ar Komisijas Regulu (EK) Nr. 1725/2003 (2) tika pieņemti atsevišķi starptautiski standarti un to interpretācijas, kas bija spēkā 2002. gada 1. septembrī.
(2)
Starptautiskā grāmatvedības standartu padome (SGSP) 2004. gada 31. martā cita starpā publicēja trīs jaunus standartus - starptautiskos finanšu pārskatu standartus (SFPS) Nr. 3 līdz 5 - un divus pārskatītus standartus - SGS Nr. 36 un 38, kuros iekļauti secīgi grozījumi. Šie jaunie standarti pilnveido t.s. “stabilo platformu” jeb standartu kopumu, kas biržas sarakstā iekļautajām Kopienas uzņēmējsabiedrībām jāpiemēro savos konsolidētajos finanšu pārskatos no 2005. gada 1. janvāra. Vispārīgais mērķis ir uzlabot starptautisko grāmatvedības standartu (SGS) kvalitāti, kā arī palielināt grāmatvedības standartu konverģenci visā pasaulē.
(3)
Konsultācijas ar šīs nozares tehniskajiem ekspertiem apstiprina, ka jaunie SFPS un pārskatītie SGS atbilst Regulas (EK) Nr. 1606/2002 3. pantā standartu pieņemšanai noteiktajiem tehniskajiem kritērijiem un it īpaši prasībai darboties Eiropas sabiedrības interesēs.
(4)
SGS Nr. 36 pieņemšana nozīmē secīgus grozījumus SGS Nr. 16, kurš tika pieņemts ar Regulu (EK) Nr. 1725/2003, lai nodrošinātu attiecīgo grāmatvedības standartu savstarpējo konsekvenci.
(5)
SFPS Nr. 3, 4 un 5 pieņemšana nozīmē secīgus grozījumus citos starptautiskajos grāmatvedības standartos un to interpretācijās, lai nodrošinātu starptautisko grāmatvedības standartu savstarpējo konsekvenci. Minētie secīgie grozījumi skar starptautisko finanšu pārskatu standartu (SFPS) Nr. 1, starptautiskos grāmatvedības standartus (SGS) Nr. 1, 10, 12, 14, 16 līdz 19, 27, 28, 31 līdz 34, 36 līdz 41 un Standartu interpretācijas komitejas (SIK) sniegto interpretāciju Nr. 32. Turklāt SFPS Nr. 3 pieņemšana padara nevajadzīgu starptautisko grāmatvedības standartu (SGS) Nr. 22 un Standartu interpretācijas komitejas (SIK) sniegtās interpretācijas Nr. 9, 22 un 28; tās ir attiecīgi jāaizstāj. Turklāt SFPS Nr. 5 pieņemšanas rezultātā SGS Nr. 35 būtu jāaizstāj.
(6)
Tāpēc Regula (EK) Nr. 1725/2003 ir attiecīgi jāgroza.
(7)
Šajā regulā paredzētie pasākumi ir saskaņā ar Grāmatvedību regulējošās komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1725/2003 pielikumu groza šādi:
1)
Starptautisko grāmatvedības standartu (SGS) Nr. 22 un Standartu interpretācijas komitejas (SIK) sniegtās interpretācijas Nr. 9, 22 un 28 aizstāj ar starptautisko finanšu pārskatu standartu (SFPS) Nr. 3 Komercdarbības apvienošana, kā noteikts šīs regulas pielikumā.
2)
Iekļauj SFPS Nr. 4 Apdrošināšanas līgumi, kā tas noteikts šīs regulas pielikumā.
3)
SGS Nr. 35 aizstāj ar SFPS Nr. 5 Ilgtermiņa aktīvi pārdošanai un pārtrauktām operācijām, kā tas noteikts šīs regulas pielikumā.
4)
SGS Nr. 36 un 38 aizstāj ar SGS Nr. 36 un 38, kā tas noteikts šīs regulas pielikumā.
5)
SFPS Nr. 3 pieņemšana nozīmē secīgus grozījumus SFPS Nr. 1, SGS Nr. 12, 14, 16, 19, 27, 28, 31, 32, 33, 34, 37, 39 un SIK Nr. 32, lai nodrošinātu grāmatvedības standartu savstarpējo konsekvenci.
6)
SFPS Nr. 4 pieņemšana nozīmē secīgus grozījumus SFPS Nr. 1 un SGS Nr. 18, 19, 32, 37, 39 un 40, lai nodrošinātu starptautisko grāmatvedības standartu savstarpējo konsekvenci.
7)
SFPS Nr. 5 pieņemšana nozīmē secīgus grozījumus SFPS Nr. 1, 3 un SGS Nr. 1, 10, 16, 17, 27, 28, 31, 36, 37, 38, 40, 41, lai nodrošinātu starptautisko grāmatvedības standartu savstarpējo konsekvenci.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
To piemēro vēlākais no 2005. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 29. decembrī

Labels: 2
4
19
7
3